stanford-oval/wikipedia huggingface dataset:
Silke Möller

| Mitalit | Mitalit | Mitalit |  |
| --- | --- | --- | --- |
|  Silke Möller (Gladisch) 22.8.1987 |  Silke Möller (Gladisch) 22.8.1987 |  Silke Möller (Gladisch) 22.8.1987 |  |
Maa:   Itä-Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Soul 1988 | 4×100 metriä |  |
| MM-kilpailut  | MM-kilpailut  | MM-kilpailut  |  |
|  Kultaa | Helsinki 1983 | 4×100 metriä |  |
|  Kultaa | Rooma 1987 | 100 metriä |  |
|  Kultaa | Rooma 1987 | 200 metriä |  |
|  Hopeaa | Rooma 1987 | 4×100 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Stuttgart 1986 | 4×100 metriä |  |
|  Kultaa | Split 1990 | 4×100 metriä |  |
|  Hopeaa | Split 1990 | 100 metriä |  |
|  Pronssia | Stuttgart 1986 | 200 metriä |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Pariisi 1985 | 60 metriä |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Budapest 1983 | 60 metriä |  |
|  Hopeaa | Budapest 1988 | 60 metriä |  |
|  Pronssia | Madrid 1986 | 60 metriä |  |
Silke Möller (o.s. Gladisch, s. 20. kesäkuuta 1964 Stralsund, Mecklenburg-Etu-Pommeri, Saksa) on saksalainen entinen pikajuoksija, joka edusti Itä-Saksaa 1980-luvulla. Hän oli yksi maailman nopeimmista naisjuoksijoista ja Itä-Saksan 4 × 100 metrin viestijoukkueen jäsenistä 1980-luvulla.
Möller oli juoksemassa 4 × 100 metrin viestin maailmanennätystä 41,37 Sabine Riegerin, Marlies Göhrin ja Ingrid Auerswaldin kanssa. Hän voitti maailmanmestaruuden 100 metrillä ja 200 metrillä Rooman MM-kilpailuissa 1987 ja sai hopeaa 4 × 100 metrin viestissä. Hänet valittiin Itä-Saksan Vuoden urheilijaksi vuonna 1987. Möller saavutti olympiahopeaa 4 × 100 metrin viestissä 1988 Soulissa. Hän oli epäiltynä doping-skandaalissa Katrin Krabben ja Grit Breuerin kanssa vuonna 1992, mutta vuotta myöhemmin hänet vapautettiin syytöksistä Kansainvälisen Yleisurheiluliiton (IAAF) päätöksellä. Ennen vuoden 1992 olympialaisia hän lopetti urheilu-uransa.
Muita saavutuksia

1981 nuorten EM-kultaa 4 × 100 metrin viestissä (43,77)
1983 MM-kultaa 4 × 100 metrin viestissä (42,59) yhdessä Marita Kochin, Ingrid Auerswaldin ja Marlies Göhrin kanssa
1985 Euroopan cupin voitto 4 × 100m viestissä
1986 EM-kultaa 4 × 100 metrin viestissä (41,84) yhdessä Sabine Güntherin, Ingrid Auerswaldin ja Marlies Göhrin kanssa, pronssia 200 metrillä (22,49), 4. sija 100 metrillä (11.09)
1987 Euroopan cupin voitto 200 metrillä (22,09)
1989 maailmancupin voitto 200 metrillä ja 4 × 100 metrin viestissä
1990 EM-hopeaa 100 metrillä (11,10) ja EM-kultaa 4 × 100 metrin viestissä (41,68) Katrin Krabben, Sabine Güntherin ja Kerstin Behrendtin kanssa
Naisten 100 metrin juoksun maailmanmestarit
Naisten 200 metrin juoksun maailmanmestarit
1983: Marita Koch |
1987: Silke Gladisch |
1991: Katrin Krabbe |
1993: Merlene Ottey |
1995: Merlene Ottey |
1997: Žanna Block |
1999: Inger Miller |
2001: Debbie Ferguson |
2003: Anastasija Kapatšinskaja |
2005: Allyson Felix |
2007: Allyson Felix |
2009: Allyson Felix |
2011: Veronica Campbell-Brown |
2013: Shelly-Ann Fraser |
2015: Dafne Schippers |
2017: Dafne Schippers |
2019: Dina Asher-Smith |
2022: Shericka Jackson |
2023: Shericka Jackson
Soutulaite

Soutulaitteita
Soutulaite on kuntoilulaite, jolla voi harjoittaa aerobista kuntoa, sekä lihasten, lähinnä jalkojen, mutta myös selän ja hauisten kestävyyttä. Soutulaitteet ovat yleisiä kuntosaleilla ja niitä on myös kotikäytössä. Sisäsoudussa myös kilpaillaan soutulaitteita käyttäen.
Samanlaista soutuliikettä kuin soutulaitteessa voi harjoittaa myös alataljassa. Tällöin kuitenkin käytetään yleensä raskaita painoja ja tavoitellaan lihasten massan ja voiman kehitystä.
Aiheesta muualla

Kuvia tai muita tiedostoja aiheesta Soutulaite Wikimedia Commonsissa
Skills Challenge

Kuvaa radasta vuoden 2016 tähdistöviikonlopusta.
Skills Challenge on NBA:n tähdistöviikonlopun aikana käytävä pallonkäsittelykilpailu, joka järjestettiin ensimmäisen kerran vuonna 2003. Nykyisin kilpailu tunnetaan myös sponsorinimellä Taco Bell Skills Challenge. Tätä ennen kilpailua sponsoroi PlayStation.
Kilpailun säännöt

Kilpailuun osallistuu neljä pelaajaa, jotka kiertävät radan. Ensin pelaajan pitää tehdä layup. Seuraavaksi hänen pitää pujotella kuljettaen kolme estettä (kaksoiskuljetus otetaan huomioon), jonka jälkeen hänen pitää heittää syöttö ilmassa renkaan läpi verkkoon. Heti tämän perään pelaajan pitää heittää syöttö lattian kautta renkaan läpi. Sitten hänen pitää heittää hieman 3-pisteen kaaren sisältä (20 jalkaa eli 6,096 metriä) kori.
Tämän jälkeen pelaajan pitää heittää pitkä syöttö renkaan läpi verkkoon. Lopuksi pitää pujotella kolme estettä ja tehdä layup.
Aikaisemmin, kun koko rata oli suoritettu, aikakello pysäytettiin ja neljästä pelaajasta kaksi nopeinta pääsi toiselle kierrokselle, jossa ratkaistiin kilpailun voitto. Vuodesta 2015 lähtien kilpailu on käyty 1 vs. 1 -kilpailuna pudotuspelimallilla.
Voittajat

| Vuosi | Pelaaja | Joukkue | Aika (sek) |
| --- | --- | --- | --- |
| 2003 | Jason Kidd | New Jersey Nets | 35,1 |
| 2004 | Baron Davis | New Orleans Hornets | 31,6 |
| 2005 | Steve Nash | Phoenix Suns | 25,8 |
| 2006 | Dwyane Wade | Miami Heat | 26,1 |
| 2007 | Dwyane Wade | Miami Heat | 26,4 |
| 2008 | Deron Williams | Utah Jazz | 25,5** |
| 2009 | Derrick Rose | Chicago Bulls | 35,3 |
| 2010 | Steve Nash | Phoenix Suns | 29,9 |
| 2011 | Stephen Curry | Golden State Warriors | 28,2 |
| 2012 | Tony Parker | San Antonio Spurs | 32,8 |
| 2013 | Damian Lillard | Portland Trail Blazers | 29,8 |
| 2014 | Damian Lillard Trey Burke | Portland Trail Blazers Utah Jazz | 45,2 |
| 2015 | Patrick Beverley | Houston Rockets | – |
| 2016 | Karl-Anthony Towns | Minnesota Timberwolves | – |
| 2017 | Kristaps Porziņģis | New York Knicks | – |
Kilpailun ennätys**
Osallistujat

| Vuosi | Osallistujat |
| --- | --- |
2003: Jason Kidd, Gary Payton, Stephon Marbury, Tony Parker
2004: Baron Davis, Derek Fisher, Earl Boykins, Stephon Marbury
2005: Steve Nash, Earl Boykins, Luke Ridnour, Gilbert Arenas
2006: Dwyane Wade, LeBron James, Chris Paul, Steve Nash
2007: Dwyane Wade, Kobe Bryant, LeBron James, Chris Paul
2008: Deron Williams, Chris Paul, Jason Kidd, Dwyane Wade
2009: Derrick Rose, Tony Parker, Devin Harris, Mo Williams
2010: Brandon Jennings, Steve Nash, Derrick Rose, Deron Williams, Russell Westbrook
2011: Stephen Curry, Chris Paul, Derrick Rose, John Wall, Russell Westbrook
2012: Stephen Curry, Kyrie Irving, Tony Parker, Rajon Rondo, John Wall, Russell Westbrook, Deron Williams
2013: Jrue Holiday, Brandon Knight, Damian Lillard, Jeremy Lin, Tony Parker, Jeff Teague
2014: 
2015: 
2016: 
2017: 
2018: Spencer Dinwiddie, Andre Drummond, Joel Embiid, Buddy Hield, Al Horford, Lauri Markkanen, Jamal Murray, Lou Williams
Souljaboytellem.com

| Souljaboytellem> com Soulja Boy |
| --- | --- | --- |

Studioalbumin tiedot
 Äänitetty : 2007
 Julkaistu: 13. heinäkuuta 2007
 Tuottaja(t): Soulja Boy, Mr. Collipark, The Package, Arab
 Tyylilaji: Pop rap, dancepop, snap, crunk
 Kesto: 49.25
 Levy-yhtiö: Interscope, Stacks on Deck, Collipark Music, HHH
Listasijoitukset
  Billboard 200: 4.
Soulja Boyn muut julkaisut
| Unsigned & Still Major 2007 | Souljaboytellem.com 2007 | iSouljaBoyTellem 2008 |
Singlet albumilta Souljaboytellem.com
 ”Crank That (Soulja Boy)” Julkaistu: 2. toukokuuta 2007  ”Soulja Girl” Julkaistu: 1. lokakuuta 2007  ”Yahhh!” Julkaistu: 31. joulukuuta 2007  ”Donk” Julkaistu: 4. toukokuuta 2008
Souljaboytellem.com on rap-artisti Soulja Boyn ensimmäinen studioalbumi. Se julkaistiin 13. heinäkuuta 2007. Albumin ensimmäinen single "Crank That (Soulja Boy)" saavutti suuren suosion ympäri maailman. Se pysyi U.S. Billboard Hot 100 -listalla seitsemän viikon ajan vuonna 2007.[lähde? ] Siitä myytiin myös yli 5 000 000 soittoääntä.[lähde? ]
Kappaleet

| # | Kappale | Tuottaja(t) | Vierailija(t) | Aika |
| --- | --- | --- | --- | --- |
| 1 | Intro | Soulja Boy |  | 0:59 |
| 2 | Crank That (Soulja Boy) | Soulja Boy |  | 3:42 |
| 3 | Sidekick | The Package Store & Mr. Collipark |  | 3:59 |
| 4 | Snap and Roll | Soulja Boy |  | 3:45 |
| 5 | Bapes | Soulja Boy | Arab | 3:54 |
| 6 | Let Me Get Em (Shootout) | Soulja Boy |  | 3:21 |
| 7 | Donk | Soulja Boy |  | 3:12 |
| 8 | Yahhh! | Soulja Boy | Arab | 3:10 |
| 9 | Pass It to Arab | Arab |  | 3:58 |
| 10 | Soulja Girl | Los Vegaz & Mr. Collipark | I-15 | 3:07 |
| 12 | Report Card | Soulja Boy | Arab | 3:42 |
| 13 | She Thirsty | Soulja Boy |  | 3:38 |
| 14 | Don't Get Mad | The Package Store & Mr. Collipark |  | 4:18 |
| 15 | Nope (iTunes bonus track) | Soulja Boy |  | 2:33 |
Arvostelut

Allmusic:
Entertainment Weekly: D
Robert Christgau: A–
Soulin halloween-onnettomuus

Ihmisiä ahtautuneena kapealle kujalle Halloweenina Itaewonissa.
Soulin halloween-onnettomuus on 29. lokakuuta 2022 sattunut onnettomuus Itaewonissa, Soulissa, Etelä-Koreassa. Ainakin 158 ihmistä talloutui kuoliaaksi ja satoja loukkaantui kadulla johon oli ahtautunut tuhansia ihmisiä halloween-juhlien aikana.
Tapahtumat

Soulissa sijaitsevaan Itaewonin kaupunginosaan kertyi tavanomaista enemmän ihmisiä juhlimaan Halloweenia 29. lokakuuta 2022. Halloweenia vietettiin Itaewonissa ensimmäistä kertaa kolmeen vuoteen ilman koronapandemiaan liittyneitä rajoituksia. Jo alkuillasta ihmisiä oli erityisen paljon liikkeellä alueella. BBC:n mukaan paikalle oli tullut noin 100 000 ihmistä. Pahin tungos syntyi kapealle Hamilton-hotellin vieressä olevalle kujalle, jossa ihmiset eivät ahtauden vuoksi päässeet liikkumaan vapaasti. Kuja sijaitsee rinteellä ja on siten hieman kalteva. Väentungos johti ainakin 153 ihmisen kuolemaan.
Tutkinta

Presidentti Yoon Suk-yeol ilmoitti onnettomuuden perusteellisen tutkinnan aloittamisesta. Suurin osa onnettomuuden vaatimista uhreista on viranomaisten toimesta jo tunnistettu.
Sokodé

| Sokodé |
| --- | --- |
 Sokodén keskusta, etualalla moskeija
 Sokodé
 Koordinaatit: 08°59′00″N, 01°08′00″E 
Valtio:  Togo
Alue:  Centrale
Prefektuuri:  Tchaoudjo
Väkiluku:  113 000
Infobox OKVirheellinen NIMI-arvo: 
Sokodé
Sokodé on kaupunki Togossa, Länsi-Afrikassa. Kaupungin asukasluku on 86 500 (2004), joka tekee siitä maansa toiseksi suurimman kaupungin Lomén jälkeen. Sokodé on Centralen alueen ja Tchaoudjon prefektuurin pääkaupunki sekä alueen kaupankäynnin keskus.
Sokodé sijaitsee 339 kilometriä Lomésta pohjoiseen, maan keskiosassa Mo- ja Mono-jokien välissä. Etnisesti suurin osa väestöstä edustaa lossoja. Sokodéssa on Togon kaupungista prosentuaalisesti eniten islamin kannattajia (70 %), mutta väestö on etnisesti ja uskonnollisesti moninainen. Toiseksi suurin uskonnollinen ryhmä ovat kristityt, pääasiassa katolilaiset (30 %).
Urheilu

Sokodé on kahden Togon pääsarjassa pelaavan jalkapallojoukkueen, AC Semassi F.C.:n ja Tchaoudjo Athlétic Clubin, kotikaupunki. Joukkueiden kotistadion on Stade Municipal.
Kuuluisia sokodélaisia

Mohamed Kader, jalkapalloilija
Edem Kodjo, poliitikko
Assimiou Touré, jalkapalloilija
Aiheesta muualla

Kuvia tai muita tiedostoja aiheesta Sokodé Wikimedia Commonsissa
Sirpa Helin

Sirpa Helin (s. 6. syyskuuta 1959) on uransa lopettanut suomalainen pesäpalloilija. Vuosina 1974–1996 Helin pelasi naisten SM-sarjassa ja Superpesiksessä 294 runkosarjaottelua Lännen Pallon, Ulvilan Pesä-Veikkojen ja Turku-Pesiksen joukkueissa. Ulkopelissä Helinin pelipaikka oli pesävahtina. Helin valittiin 10 kertaa Itä–Länsi-otteluun ja neljä kertaa Liitto–Lehdistö-otteluun.
Saavutukset > Pelaajana

1 SM-kulta: 1982
1 SM-pronssi: 1981
10 Itä–Länsi-ottelua: 1977–1985, 1990
4 Liitto–Lehdistö-ottelua: 1983–1986
Sinappiperhonen

| Sinappiperhonen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Kaaliperhoset Pieridae
Tribus::  Pierini
Suku::  Pontia
Laji::  edusa
Kaksiosainen nimi
 Pontia edusa  (Linnaeus, 1758) 
Synonyymit
 Pontia daplidice 
Katso myös
   Sinappiperhonen Wikispeciesissä   Sinappiperhonen Commonsissa 
Infobox OKNimi-testi OKIUCN-testi OK: 
Sinappiperhonen (Pontia edusa) on kaaliperhosten heimoon kuuluva perhoslaji.
Koko ja ulkonäkö

Etusiivet ovat valkoiset ja niiden kärjissä on mustat, valkotäpläiset laikut. Lisäksi siivessä on musta keskitäplä. Alapuolella siiven kärki on likaisen kellanvihreä. Takasiivet ovat yläpuolelta vaalean harmaat ja niissä on vaaleampia laikkuja sekä harmaa tai musta, vaihtelevasti erottuva reunavyö. Takasiipien alapinta on kauttaaltaan vihreän ja valkoisen kirjava. Naaraan kuviointi on voimakkaampaa kuin koiraalla. Siipiväli 35–47 mm.
Nopea ja suoraviivainen lentotapa erottaa sinappiperhosen yleisemmistä valkoisista päiväperhoisista.
Pontia daplidice ♀
Pontia daplidice ♀  △
Levinneisyys ja lentoaika

Sinappiperhosta tavataan vakituisesti laajassa osassa Länsi-Eurooppaa sekä Pohjois-Afrikassa. Se on kuitenkin vaeltaja, minkä seurauksena lajia tavataan paljon sen vakituista esiintymisaluetta laajemmalla alueella ja joinakin vuosina aina Suomessa asti. Sinappiperhosta esiintyi Suomessa erityisen runsaasti esimerkiksi vuosina 2000 sekä 2010, mutta useimpina vuosina lajia ei tavata lainkaan. Suomessa laji lentää pääasiassa heinä-elokuussa ja vaeltaneiden yksilöiden jälkeläisiä voi tavata syyskuun loppuun saakka.
Elinympäristö ja elintavat

Laji elää pääasiassa viljelys- ja joutomailla, mutta vaeltavan luonteensa takia perhoseen voi törmätä missä tahansa ympäristössä. Talvehtii toukkana Keski- ja Etelä-Euroopassa.
Ravintokasvi

Toukat syövät erilaisia ristikukkaiskasveja kuten pölkkyruohoa (Arabis glabra) ja rannikoilla esimerkiksi merisinappia (Cakile maritima).
Aiheesta muualla

Suomen Perhoset: Sinappiperhonen
Iltalehden artikkeli lajista (Arkistoitu – Internet Archive)
Taksonomian lähde: ZipcodeZoo
Bath white - Pontia daplidice (Arkistoitu – Internet Archive) (englanniksi)
Sirpa Ihanus

Imre Nagyn muistomerkki
Sirpa Hannele Ihanus (s. 9. tammikuuta 1959 Tuupovaara) on suomalainen kuvanveistäjä, joka on asunut ja työskennellyt Unkarissa vuodesta 1985.
Teoksia

Arkkitehti Alpar, rintaveistos, 2005
Pääministeri Imre Nagyn rintaveistos, 2006
Soutu kesäparalympialaisissa 2016

Soudussa kilpailtiin Rio de Janeiron 2016 kesäparalympialaisissa 3:tta kertaa. Kilpailut käytiin 9.–11. syyskuuta. Eri kilpailumuotoja oli yhteensä neljä. Kilpailut käytiin Lagoa Rodrigo de Freitaksessa.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
Ei käytyjä kilpailuja
Kilpailut ja mitalistit

Kaikki matkat ovat 1 000 metriä. Luokassa LTA soutavat sellaiset urheilijat, jotka voivat käyttää jalkojaan, käsiään ja keskivartaloa. Samoin he voivat käyttää liukuistuinta. Tällaisia urheilijoita ovat muun muassa sellaiset, joilta on amputoitu jalkaterä tai sormia. LTA luokassa kilpailevat myös näkövammaiset. TA luokassa kilpailevat sellaiset soutajat, jotka eivät pysty käyttämään liukuistuinta, mutta pystyvät käyttämään käsiään ja keskivartaloaan soutamiseen. AS luokassa soutajien kyky käyttää jalkoja ja keskivartaloa on minimaalinen. He voivat käyttä vain käsiään ja olkapäitään soutamiseen. AS luokassa urheilevat muun muassa selkäydinvammaiset. Nelikkokilpailu on sekajoukkuekilpailu.
| Laji | Kultaa | Hopeaa | Pronssia |
| --- | --- | --- | --- |
Miesten yksikkö AS tiedot: 
Naisten yksikkö AS tiedot: 
Miesten pariairokaksikko TA tiedot: 
Nelikko LTA  tiedot:
Srilankantoko

| Srilankantoko |
| --- | --- |
 Mihintale, Sri Lanka
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Bucerotiformes
Heimo::  Sarvinokat Bucerotidae
Suku::  Aasiantokot Ocyceros
Laji::  gingalensis
Kaksiosainen nimi
 Ocyceros gingalensis  Shaw, 1811 
Katso myös
   Srilankantoko Wikispeciesissä   Srilankantoko Commonsissa 
Infobox OKNimi-testi OKIUCN-testi OK: 
Srilankantoko (Ocyceros gingalensis) on sarvinokkien heimoon kuuluva lintu. Sitä tavataan Sri Lankassa.
Lajin kannan suuruutta ei ole määritetty mutta sen on ilmoitettu olevan paikallisesti yleinen, ja kanta arvioidaan vakaaksi.
Lajin elinpiiriä ovat erityisesti metsät mutta myös viljelmät ja puutarhat.
Aiheesta muualla

Birdlife.org (englanniksi)
Sisäministeriön kansallisen turvallisuuden yksikkö

Kansallisen turvallisuuden yksikkö (ruots. Enheten för nationell säkerhet) on Suomen sisäministeriön osasto, joka tulosohjaa Suojelupoliisia. Yksikköä johtaa Petri Knape.
Historia

Sisäministeriön silloisen kansliapäällikkö Ilkka Salmen asettama työryhmä esitti vuoden 2018 lopulla mallia, jossa sisäministeriöön perustettaisiin erillinen kansallisen turvallisuuden yksikkö. Suojelupoliisin valvonta ja ohjaus siirtyisi sisäministeriön poliisiosastolta tälle uudelle yksikölle, joka toimisi suoraan sisäministeriön kansliapäällikön alaisuudessa. Salmen asettaman työryhmän tehtävä oli pohtia miten sisäministeriössä reagoitaisiin uusien tiedustelulakien voimaantuloon ja Suojelupoliisin uuteen rooliin kansainväliset toimivaltuudet omaavana tiedustelupalveluna. Petri Knapea, Suojelupoliisin virkavapaalla olevaa apulaispäällikköä, pidettiin sisäministeriössä melko varmana valintana uuden kansallisen turvallisuuden yksikön johtoon. Helsingin Sanomien mukaan useat tahot ilmaisivat huolensa siitä, että malli heikentää Suojelupoliisin valvontaa. Huoli liittyi uuden yksikön pieneen kokoon sekä sen toimintaa ohjaavien henkilöiden läheisiin siteisiin Suojelupoliisin.
Organisaatio

Kansallisen turvallisuuden yksikkö toimii sisäministeriön kansliapäällikkön välittömässä alaisuudessa osastojaon ulkopuolella.
Toiminta

Kansallisen turvallisuuden yksikkö käsittelee kansallista turvallisuutta, siviilitiedustelua ja Suojelupoliisin toimintaa ja ohjausta. Yksikössä käsitellään sisäministeriön ja sen hallinnonalan turvallisuusasioiden yleistä ohjausta, valmiutta, valvontaa, varautumista, organisaatioturvallisuutta, riskienhallintaa ja kehittämistä koskevia asioita. Kansallisen turvallisuuden yksikkö valvoo, yhteensovittaa ja kehittää näitä asioita yhteistyössä muiden toimijoiden kanssa. Lisäksi kansallisen turvallisuuden yksikössä valmistellaan kansainvälisen avun antamista ja pyytämistä koskevaa päätöksentekoa annetun lain (418/2017) 2 ja 4 § mukaan.
Suojelupoliisi

Kansallisen turvallisuuden ohjausyksikkö kuului sisäministeriön poliisiosastoon kesäkuuhun 2019 asti, jolloin se muutettiin itsenäiseksi osastoksi uuden tiedustelulainsäädännön tullessa voimaan. Muutoksen myötä myös Suojelupoliisin tulosohjaus siirtyi poliisiosastolta kansallisen turvallisuuden yksikköön.
Sommarfjellet

Sommarfjellet
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 540 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sommarfjellet on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Bergsdalenin ja Elsnesdalenin välissä. Vuoren korkein kohta on 1 540 metriä merenpinnan tasoa ylempänä.
Skistosomiaasi

Skistosomiaasi eli bilhartsia tai halkiomatotauti on etupäässä Afrikassa sekä tietyillä Etelä-Amerikan ja Aasian alueilla esiintyvä trooppinen halkiomatoinfektio. Tartunnan voi saada näiden alueiden makeasta vedestä  sairauden aiheuttajamadon toukan tunkeutuessa ihon läpi. Skistosomiaasi on heti malarian jälkeen trooppisten maiden merkittävin ihmisten loistauti.
Skistosomiaasi saattaa aiheuttaa esimerkiksi kuumetta, suolioireita ja virtsatiemuutoksia. Sairaudesta kärsivät sadat miljoonat ihmiset tropiikin kehitysmaissa. Suomessa todetaan vuosittain muutama tapaus matkailijoilla ja maahanmuuttajilla.
Monesti skistosomiaasin oireet jäävät lieviksi. Jos sairaus havaitaan ajoissa, se on täysin parannettavissa lääkityksellä. Lääkityksessä voidaan käyttää pratsikvanteelia.
Aiheesta muualla

Kyoto Encyclopedia of Genes and Genomes (KEGG): Schistosomiasis (englanniksi)
World Health Organization (WHO): Schistosomiasis (englanniksi)
Centers for Disease Control and Prevention (CDC): Parasites - Schistosomiasis (englanniksi)
Skitntinden

Skitntinden
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 042 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Skitntinden on vuori Tromssan kunnassa sijaitsevalla Kvaløyan saarella. Se on saaren toiseksi korkein vuori, ja sen korkein kohta nousee 1 042 metriin merenpinnan yläpuolelle. Saaren korkein vuori on 1 044 metrin korkuinen Store Blåmann.
Aiheesta muualla

Freeride.se: Skitntinden-Kvaløya (Arkistoitu – Internet Archive)
Simon Achrenius

| Simon Achrenius> Henkilötiedot |
| --- | --- |
Syntynyt: 22. elokuuta 1729 Sievi
Kuollut: 31. joulukuuta 1782 (53 vuotta) Kruunupyy
Ammatti:  kirkkoherran apulainen
Vanhemmat:  Simon Achrenius Maria Bång
Puoliso:   Sofia Larsintytär Björklund (vih. 1768) 
Muut tiedot
Koulutus:  Pappisvihkimys (1761)
Tutkinnot:  Turun akatemia
Uskonto:  kristinusko
Simon (Simo) Achrenius (22. elokuuta 1729 Sievi – 31. joulukuuta 1782 Kruunupyy) oli suomalainen runoilija ja pappi. Hän toimi pappina Paltamossa ja Pietarsaaressa. Hänen huomattavin kirjallinen teoksensa oli 2300-säkeinen Uudet Hengelliset Runot Läsnä Olevaisista ja Tulewaisista Tiloista (1766).
Simon Achrenius oli tunnettua Achreniuksen pappis- ja runoilijasukua, hänen vanhempansa olivat Sievin kappalainen Simon Achrenius ja Maria Bång. Hän oli Henrik Achreniuksen veli ja Abraham Achreniuksen veljenpoika.
Simon Achrenius kävi yhdessä nuoremman veljensä Henrikin kanssa Oulun triviaalikoulua ja he pääsivät ylioppilaiksi 1749. Simon opiskeli apurahan turvin Turun akatemiassa vuosina 1759–1762 ja hän sai sieltä 1761 todistuksen pappisvihkimystä varten. Hän oli sitten kirkkoherran apulaisena ensin Paltamossa 1763 ja sitten Pietarsaaressa. Achrenius sairastui 1768 ja joutui loppuiäkseen Kruunupyyn mielisairaalaan. Hän menetti sairauden takia papin virkansa eikä saanut enää saarnalupaa tuomiokapitulilta anomuksista huolimatta. Achrenius oli myös mennyt naimisiin 1768 palvelijansa Sofia Larsintytär Björklundin kanssa ja saanut siksi varoituksen tuomiokapitulilta.
Achreniuksen runoja

Runo Lappajärven kappalaisen Tuomas Wilckmanin kuoleman johdosta. 1758
Runolaulu tuohiweneestä. 1758
Uuden wuoden toiwotus ja sanoma hywälle ystävälle. 1763 (Achrenius lähetti runon vuoden lopulla Paltamosta Alajärvelle Abrami-nimiselle henkilölle)
Uudet Hengelliset Runot Läsnä Olevaisista ja Tulevaisista Tiloista, 2 300-säkeinen runoelma, sisältää runot Kehoitus ylösherätyxeen synnin unesta, Herran Jesuxen Chistuksen Callista Ansiosta ja Wanhurscaudesta, Herran Jesuxen Wanhurscaudesta, Cuoleman Codosta, Duomion Tulosta, Helvetin Walkiasta ja Taiwan iloisemmasta ilosta ja autuudesta. 1766
Aiheesta muualla

Kirjasampo.fi
Simo Achrenius : suomalainen runoilija 1700-luvun jälkipuoliskolta / kirjoittanut V. Tarkiainen..  Suomen historiallinen seura, 1940.  Kansalliskirjasto.
Suida

Suida on:
Suijan taajaman venäjänkielinen nimi
Suijanjoen venäjänkielinen nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suida”, voi hakea sivunnimihaulla, laajalla sivunnimihaulla tai tekstihaulla.